Phokis — Delphi — ca. 26 BC
Region: Central Greece (IG VII-IX) — Delphi 

[α]ρχοντος μενητος το[υ δαμωνος βουλευοντων στραταγου του φιλωνος] [λ]εωνος του ξενο[φαντου εδοξε ται πολει των δελφων επειδη αρισταρχος] ευφρονος αργειος ανηρ καλος και αγαθος ευσεβως [μεν διακειμενο]ς τυγχανει ποτι τον απολλωνα τον πυθιον ευνοικως [δε ποτι τε τα]ν πολιν αμων και ποθ εκαστον των πολειταν εν ου[δενι ουδεν] τας προς εκαστον εκτενειας ενλειπων δι α και δεδοχθαι [τ]αι πολει των δελφων επαινεσαι αρισταρχον ευφρονος αργειον και υπαρχειν αυτω[ι] τε και τοις εκγονοις αυτου παρα τας πολιος προξενιαν προμαντειαν προδικιαν ασυλιαν ατελειαν προεδριαν εν πασι τοις αγωνοις οις α πολις τιθησι και τα αλλα τιμια παντα οσα και τοις λοιποις προξενοις και ευεργεταις τας πολιος αμων υπαρχει ινα τουτων συντελουμενων και α πολις φαινηται ποτι τους αγαθους των ανδρων ευχαριστος.